Li shwo a me

Li shwo a me e lu ke wen
yu bin she ta koylok,
ta shwo ke me es hao jen
bat swimi ga bu mog.
Lu shwo a li ke me bu go
(e jenta jan ya to).
Si ela fai sey dela for,
fon yu resulti kwo?
Me dai-te dwa, lu dai-te tri,
yu dai-te char o pyu.
Obwol me hi posesi li,
li snova lai a yu.
Si oni tiri nu koygrad
inu sey dela, dan
a yu konfidi lu, shayad,
librisi oli wan.
Me ya samaji ke bifoo
ke ela fai japat,
yu es obstakla gro-ney fo
i lu i nu. Dashat.
Ya, ela pri-te toy hi man,
bat bye shwo to a lu.
Den to hay neva jan nulwan
exepte me e yu.
Category:Poema